*****

ΚΑΝΟΝΙΣΜΟΣ (ΕΟΚ) αριθ. 579/90 ΤΗΣ ΕΠΙΤΡΟΠΗΣ

της 7ης Μαρτίου 1990

περί λεπτομερειών εφαρμογής των ειδικών μέτρων σχετικά με ορισμένα μεταποιημένα προϊοντα με βάση το έλαιο στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 2112/87 του Συμβουλίου της 13ης Ιουλίου 1987 που θεσπίζει ειδικά μέτρα για ορισμένα μεταποιημένα προϊόντα με βάση το έλαιο στην Ισπανία (1), όπως τροποποιήθηκε από τον κανονισμό (ΕΟΚ) αριθ. 199/90 (2), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 2112/87 προβλέπει ότι το ποσό της εισφοράς που προβλέπεται στο άρθρο 14 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 για τη θέσπιση των λεπτομερειών του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα στον τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 578/90 (4), το οποίο εισπράττεται στην Ισπανία κατά την αγορά των ελαίων που προορίζονται για ορισμένες βιομηχανίες διατροφής, μπορεί να επιστραφεί στις επιχειρήσεις που υποβάλλουν σχετική αίτηση·

ότι, για να εξασφαλιστεί ο προορισμός του ελαίου που δικαιούται της επιστροφής, πρέπει να προβλέπεται η έγκριση εγκαταστάσεων όπου χρησιμοποιείται και να διευκρινισθούν οι λεπτομέρειες οι σχετικές με την επιστροφή·

ότι στην περίπτωση της βιομηχανίας παρασκευής μαγιονέζας, προκειμένου να καθοριστούν οι ποσότητες ελαίου που μπορούν να τύχουν της επιστροφής, πρέπει να καθοριστεί, σε κατ' αποκοπή βάση, η περιεκτικότητα σε έλαιο των προϊόντων που αναφέρονται στο άρθρο 1 του κανονισμού (ΕΟΚ) αριθ. 2112/87·

ότι, για λόγους νομικής σαφήνειας, πρέπει να ανασυνταχθούν σε νέο κείμενο οι λεπτομέρειες εφαρμογής του κανονισμού (ΕΟΚ) αριθ. 2112/87 και να καταργηθεί ο κανονισμός (ΕΟΚ) αριθ. 2722/87 της Επιτροπής της 10ης Σεπτεμβρίου 1987 για λεπτομέρειες εφαρμογής των ειδικών μέτρων σχετικά με ορισμένα μεταποιημένα προϊόντα με βάση το έλαιο στην Ισπανία (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπάρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Προκειμένου να καταστεί δυνατόν να επωφεληθούν από τις διατάξεις του κανονισμού (ΕΟΚ) αριθ. 2112/87, οι εγκαταστάσεις των επιχειρήσεων που χρησιμοποιούν τα έλαια πρέπει να εγκριθούν.

2. Μια εγκατάσταση θεωρείται εγκεκριμένη όταν:

α) διαθέτει τις κατάλληλες τεχνικές εγκαταστάσεις·

β) διαθέτει εγκαταστάσεις που επιτρέπουν την απομόνωση και την αναγνώριση των αποθεμάτων ελαίου και λιπαρών ουσιών·

γ) αναλαμβάνει την υποχρέωση να τηρεί συνεχώς βιβλία που δείχνουν τις ποσότητες, τη σύνθεση και τη περιεκτικότητα σε σογιέλαιο των λαμβανομένων προϊόντων, την ημερομηνία εξόδου των προϊόντων και τα ονόματα και τις διευθύνσεις των αγοραστών που επιβεβαιώνονται με τα δελτία παράδοσης και τα τιμολόγια,

και

δ) αναλαμβάνει την υποχρέωση να διαβιβάζει στον οργανισμό, ο οποίος είναι επιφορτισμένος με το έλεγχο, το πρόγραμμα παρασκευής ανά παρτίδα, σύμφωνα με τους όρους που καθορίζονται από το κράτος μέλος.

Η έγκριση αποσύρεται στις περιπτώσεις όπου οι διατάξεις του παρόντος άρθρου δεν τηρούνται. Η έγκριση μπορεί επίσης να αποσυρθεί όταν διαπιστωθεί ότι η εγκατάσταση δεν τήρησε άλλη υποχρεώση που απορρέει από τον παρόντα κανονισμό.

Κατόπιν αιτήσεως της εγκατάστασης, η έγκριση μπορεί να επαναχορηγηθεί μετά την πάροδο τουλάχιστον εξαμήνου και μετά από εμπεριστατωμένο έλεγχο.

3. Προκειμένου να επιτευχθεί η επιστροφή της εισφοράς που προβλέπεται στο άρθρο 14 του κανονισμού (ΕΟΚ) αριθ. 1183/86, οι επιχειρήσεις που παράγουν τα προϊόντα που αναφέρονται στο άρθρο 1 του κανονισμού (ΕΟΚ) αριθ. 2112/87 υποβάλλουν δήλωση μηνιαίας παραγωγής μέσα στο δεκαπενθήμερο που έπεται του εν λόγω μήνα.

Για τα προϊόντα που υπάγονται στους κωδικούς ΣΟ 1516 και 1517, η δήλωση αυτή αναφέρει:

- τη χρησιμοποιούμενη ποσότητα σογιέλαιου,

- την ποσότητα μεταποιημένων προϊόντων σύμφωνα με τη σύνθεσή τους σε σογιέλαιο.

Για τα προϊόντα που υπάγονται στον κωδικό ΣΟ 2103 90 90, η δήλωση αυτή υποβάλλεται σύμφωνα με το υπόδειγμα που εμφαίνεται στο παράρτημα ΙΙ.

4. Η ποσότητα ελαίου που είναι επιλέξιμη για την επιστροφή εκφράζεται σε ισοδύναμου μεικτού ελαίου. Ο συντελεστής ισοδυναμίας μεταξύ του μεικτού ελαίου και του ραφιναρισμένου είναι 0,96.

5. Η εισφορά που επιστρέφεται είναι εκείνη που ισχύει για το μήνα για τον οποίο υποβάλλεται η δήλωση παραγωγής.

Άρθρο 2

Στην περίπτωση προϊόντων που υπάγονται στον κωδικό ΣΟ 2103 90 90, για τον καθορισμό των ποσοτήτων ελαίου που είναι επιλέξιμες για την επιστροφή και εντός των ορίων των ελαίων για τα οποία καταβάλλεται η εισφορά από την επιχείρηση, η περιεκτικότητα σε ραφιναρισμένο έλαιο των προϊόντων που αναφέρονται στο άρθρο 1 του κανονισμού (ΕΟΚ) αριθ. 2112/87 που πρέπει να ληφθεί υπόψη, είναι αυτή που εμφαίνεται στο παράρτημα Ι.

Άρθρο 3

1. Η Ισπανία λαμβάνει τα αναγκαία μέτρα ελέγχου για να διασφαλίζει την ορθή εφαρμογή των διατάξεων του παρόντος κανονισμού.

2. Η Ισπανία ανακοινώνει στην Επιτροπή, κάθε μήνα για τον προηγούμενο μήνα, τις ποσότητες ελαίου για τις οποίες έχει πραγματοποιηθεί η επιστροφή της εισφοράς κάνοντας διαχωρισμό μεταξύ, αφενός, της βιομηχανίας παρασκευής μαγιονέζας και, αφετέρου, της βιομηχανίας παρασκευής μαργαρίνης και υδρογονούχων λιπαρών ουσιών.

Άρθρο 4

Ο κανονισμός (ΕΟΚ) αριθ. 2722/87 καταργείται.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαρτίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 197 της 18. 7. 1987, σ. 1.

(2) ΕΕ αριθ. L 22 της 27. 1. 1990, σ. 4.

(3) ΕΕ αριθ. L 107 της 24. 4. 1986, σ. 17.

(4) Βλέπε σελίδα 24 της παρούσας Επίσημης Εφημερίδας.

(5) ΕΕ αριθ. L 261 της 11. 9. 1987, σ. 9.

ΠΑΡΑΡΤΗΜΑ Ι

Περιεκτικότητα σε έλαια των προϊόντων που υπόκεινται στον κωδικό ΣΟ 2103 90 90

(Ποσοστό καθαρού βάρους)

(%)

1.2 // // // Προϊόν

// Περιεκτικότητα

σε έλαιο // // // Σάλτσα μαγιονέζα // 75 // Λεπτή σάλτσα // 35 // Dressing σαλάτας και άλλα // 25 // //

ΠΑΡΑΡΤΗΜΑ ΙΙ

Δήλωση παραγωγής

1.2.3.4.5 // Επιχείρηση:

// // // Μήνας:

// // Κωδικός φορολογικής αναγνώρισης:

// // // Έτος:

// // Διεύθυνση:

// // // // 1.2.3.4 // // // // // // Προϊόν

(σε τόνους)

// Περιεκτικότητα

σε έλαιο (%)

// Συνολικό έλαιο

(σε τόνους)

// // // // // Σάλτσα μαγιονέζα // // 75 // // Λεπτή σάλτσα // // 35 // // Dressing σαλάτας και άλλα // // 25 // // // // // 1,3.4 // Συνολικό έλαιο

// // // // Εφαρμοζόμενη εισφορά

// Ecu/τόνο

// // // Ποσό προς επιστροφή

// Ecu